
Gammelt ufo-foto fra USA? 

Skandinavisk UFO Information (SUFOI) - 
bliver ofte præsenteret for gamle fotos, der viser 
noget ejendommeligt på himlen. Ofte er det 
nemt at påvise, at der er tale om en filmdefekt 
eller måske en fugl. I andre tilfælde er det straks 
lidt mere ejendommeligt. 

Et af de seneste billeder, som SUFOI er 
præsenteret for fra udlandet, er dette taget i april 
1929 ved Ward Sawmill i Slide Ward i 
Colorado USA. Om hændelsen siger 
fotografens datter, Hetty Pline: 

„Billedet er taget af min far Edward Pline ved 
savmøllen i Ward, hvor vi boede på det 
tidspunkt. Jeg var omkring 6 år gammel. Af en 
eller anden grund skulle min far tage et billede 
af savmøllen, og da han var i færd med dette, 
hørte han en frygtelig tordnende lyd, og han så 
en stor rund ting som en stor klippeblok, der 
bevægede sig gennem luften over dem. Man kan 
se den på billedet. 

Ingen af savværksarbejderne så det, der kan ses 
på billedet, men alle hørte lyden og følte jorden 
ryste. 

Senere i livet har jeg forgæves søgt i områdets 
lokalhistoriske arkiv om sagen. Min far døde 
nogle få år efter episoden, og jeg har ikke 
senere fundet og talt med nogen overlevende 


savværksarbejdere fra dengang. “ 

Hvor meget historien har på sig, og hvad der i virkeligheden ses på fotoet, er i dag umuligt at sige. 


Mystisk ring i græsplæne i Ballerup 

„Lørdag den 10. august 2002 opdagede min kone ved 14-tiden noget, der lignede bremsespor fra en 
cykel midt på vores græsplæne lige uden for terrasse og stuevinduer “, fortæller KJ i sin 
henvendelse til SUFOI. 

„ Vi ved med sikkerhed, at den brune ring ikke var der ved 12-tiden, hvor vi spiste frokost i haven 
nogle få meter derfra og passerede forbi flere gange fortsætter KJ. 





Den tydelige, skarpt aftegnede ring i græsplænen er 3,60 m i diameter og ringen 5 cm i bredden. 

En opmåling viser, at den meget tydelige og skarpt afgrænsede aftegning har en diameter på 
nøjagtig 3,60 m. Bredden af selve den ringformede aftegning er 5 cm. Den er helt brun og i skarp 
kontrast til det i øvrigt grønne græs. 

„Hvordan den er kommet, har vi ingen anelse om“, siger KJ og tilføjer: „Hvis det er et,nummer’, 
må det være udført om natten, da vi har været konstant i haven fra tidlig morgen til sen aften de 
sidste mange dage. En anden ejendommelighed, der selvfølgelig kan være et tilfældigt sammentræf, 
er, at vi samme lørdag kl. 17.30, hvor vi skulle køre en tur, måtte konstatere, at bilen var helt død. 
Batteriet var fuldstændigt fladt. En opladning via startkabel til en anden bil gav intet resultat. 
Batteriet var stadig helt dødt. Vi måtte søndag købe et nyt batteri, så nu kører vi igen. 

Om der er nogen sammenhæng, er vel ikke til at sige, men der har jo været mange artikler om 
hændelser med uforklarlige genstande og biler, der gik i stå slutter KJ sin henvendelse til SUFOI, 
hvor brevets overskrift er: »UFO, korncirkel eller svindelnummer?« 

Der er ikke til foreningen SUFOI meldt om ufo-iagttagelser, som kan have sammenhæng med den 
mystiske ring i græsplænen i Ballerup. Men da SUFOI's repræsentant Filip Steenholdt nogle dage 
efter alligevel var i området, foretog 


Et blik på den mystiske aftegning 
udelukkede for Filip Steenholdt 
tilsyneladende straks en såkaldt 
heksering, der fremkaldes af 
svampe og kan danne 
karakteristiske mørkegrønne ringe i 
græsset midt på sommeren. 

Den aktuelle mystiske ring i 
græsset i den ballerupske 
græsplæne leder mere tanken hen 
på fugle, mere konkret de såkaldte 
spøgefugle, forsynet med en kande eller sprøjte med RoundUp eller lignende ukrudtsmiddel, mener 
Filip Steenholdt, der sammen med en tidligere kollega for et par år siden foretog eksperimenter med 
fremstillingen af komcirkler. Det kan dog også hurtigt konstateres, at ringen i græsset intet har med 
komcirkler at gøre. Men vil man se, hvordan Filip Steenholdt og hans tidligere kollega, Ole 
Henningsen, Søllested, fremstillede den komcirkel, der bl.a. kan ses i Søren Kragh-Jacobsens 
dogmefilm »Mifunes sidste sang«, så findes opskriften på Hvordan en komcirkel kan opstå . 

Og har læserne en seriøs løsning eller en kommentar til ringen i græsplænen - eller måske kender 
andre, der har oplevet det samme i Ballerup eller andre steder - så vil Skandinavisk UFO 
Information - SUFOI gerne høre herom. 


han opmåling og registrering af aftegningen. 












Korncirkler i danske biografer 

Fredag den 30. august har fdmen »Signs« premiere i de danske biografer. Filmen tager sit 
udgangspunkt i korncirkler og har Mel Gibson i hovedrollen og er dermed sikret en god del 
medieomtale på forhånd. 



I weekenden 24./25. august var der snigpremiere på filmen rundt om i landet, således også i biografen 
Scala i Nykøbing F., hvor filmen den 25. august blev indledt med et foredrag af Jan Dupont om korncirkler 
og teorier om deres oprindelse. 

Indtil for seks måneder siden var farmeren Graham Hess (Mel Gibson) præst ved den episkopale kirke. Men 
da han mistede sin højt elskede kone ved en voldsom og meningsløs ulykke, mistede han samtidig troen. 
Nu bor han på sin farm, hvor også hans bror Merrill (Joaquin Phoenix) er flyttet ind, og sammen tager de sig 
af bedriften og af Grahams børn, Morgan (Rory Culkin) og Bo (Abigail Breslin). 

sipns 

Det er udgangssituationen for Signs - en ny dramatisk gyser skrevet, instrueret og produceret af M. Night 
Shyamalan. Shyamalan fik sit sensationelle gennembrud for tre år siden med The Sixth Sense (Den sjette 
sans) - en beskedent produceret, på forhånd upåagtet og anderledes spøgelseshistorie, som blev en 
megasucces såvel blandt kritikere som publikum og fik hele seks Oscar-nomineringer (bl.a. for Bedste 
Instruktør og Bedste Originalmanuskript). Året efter fulgte han den op med Unbreakable - endnu en gang 
med Bruce Willis i hovedrollen og et plot placeret i ingenmandslandet mellem en genkendelig virkelighed 
og spøgelsernes verden. 




Med Signs har 
Shyamalan taget sit 
udgangspunkt i de 
mystiske 

korncirkler, som i 
de senere år gang 
på gang har været 
voldsomt 

omdiskuterede og i 
mediernes søgelys. 



Da Graham Hess en morgen finder et sindrigt 

korncirkelmønster i sin majsmark, og andre uforklarlige ting begynder at ske, er han, som mange andre, 
overbevist om, at der er tale om unge menneskers grove løjer. Men da der sker flere mystiske ting, bliver 
han efterhånden klar over, at stærkere kræfter er på spil. Men er de mystiske mønstre 
navigationsanvisninger for fjendtligsindede, fremmede væsener ude fra rummet? Eller skal forklaringen 
findes i Hess' egen kamp mod sine indre dæmoner? 



Det bliver spændende at se, om „inspirationen melder sig", og der dukker danske korncirkler op efter 


filmens premiere. Det kan jo stadig nås, selv om man mange steder er ved at være sidst på sæsonen, dvs. 


de fleste hvedemarker er allerede høstet! 











Korncirkler i Danmark 
og England 



Der har ikke endnu været den store aktivitet på komcirkelfronten i 
Danmark. Senest er der den 16. august dukket en cirkelaftegning på 
ca. 10 m op i en kornmark i Riis ved Horsens. Der er derimod al 
mulig grund til at være opmærksom på, at der i slutningen af august 
måned vil dukke noget stort op i England på komcirkelfronten. 

John Lundgren fra Crop Circlemakers - en sammenslutning af 
„komcirkelproducenter“ - har meddelt, at alle, der tidligere har været 
med til at fabrikere en korncirkel nu har mulighed for at deltage i en 
eksklusiv begivenhed et hemmeligt sted i England. 

Denne begivenhed vil givet være produktionen af en stor aftegning 
eller mange aftegninger på ét sted og i et omfang, som giver genlyd i 
pressen. 

Hvis man vil se, hvilke spændende aktiviteter sammenslutningen 
ellers fordriver tiden med, så kig på dette link: 



En af årets meget store formationer i de engelske marker er denne spektakulære aftegning af en typisk 
moderne udgave af en alien og en skive med aftegninger, som ihærdige mennesker nu forsøger at 
dechifrere. 

Aftegningen dukkede op den 15. august ved Sparsholt i Hampshire. 











Skarpskydning 
med danske F-16 fly 


I UFO-mail nr. 7 (den 20. august 2002), fortalte vi, hvorledes der under militærøvelsen »Tactical 
Fighter Weaponry« i august 2001 blev meldt om en ufo fra en luftmeldepost i Jylland. Beretningen 
kan læses på dette link: Ufo observeret under dansk militærøvelse 



Kort tid før observationen var Dronning Margrethe og Prins Henrik passeret området i helikopter på 
vej mod det militære øvelsesterræn ved Oksbøl. Under øvelsen var bl.a. indsat de danske F-16 
jagerfly. 

Fra onsdag den 28. til fredag den 30. august har interesserede mulighed for at kigge med, når 
danske F-16 piloter træner skarpskydning på det militære øvelsesterræn ved Oksbøl. Her afholder 
Flyvevåbnet nemlig årets største skarpskydningsøvelse, kaldet Live Weapons Delivery 2002. 

Ønsker man at overvære øvelsen, skal man køre til Blåvand by, dreje til højre ved Blåvand Kro mod 
Homsbjerge og følge de opstillede skilte. Besøgende vil få anvist plads på en platform, hvorfra de i 
sikker afstand har mulighed for at se og høre, hvordan det ser ud, når de forskellige våbentyper 
rammer mål i terrænet. Milit ære besøgende skal følge den opsatte skiltning og undgå Blåvand by. 

Under årets øvelse vil de danske fly anvende både 
laserstyrede bomber, ustyrede bomber, raketter samt 
maskinkanoner. 

Flyvertaktisk Kommando i Karup J. understreger, at det - på 
grund af faren for øjenskader - er FORBUDT at anvende 
spejlreflekskameraer og kikkerter, når der kastes laserstyrede 
bomber. 

Skydeprogrammet for de tre dage ser således ud: 



Onsdag den 28. august 

Kl. 10-12: Ustyrede bomber, raketter og maskinkanoner 
Kl. 13-15: Ustyrede bomber og raketter 

Torsdag den 29. august 

Kl. 10-12: Lasers tyrede bomber, ustyrede bomber og maskinkanoner 
Kl. 13-15: Laserstyrede bomber, ustyrede bomber og raketter 

Fredag den 30. august 

Kl. 10-12: Ustyrede bomber, raketter og maskinkanoner. 





Flyvevåbnet tager forbehold for vejrmæssige og praktiske forhold, som kan ændre eller aflyse det 
planlagte skydeprogram. 

Send ufo-mail til familie, venner og bekendte! 

Synes du, at ufo-mail er spændende oplysninger og interessant læsning, så send denne ufo-mail 
videre til din familie, dine venner og bekendte. 

Så har de også muligheden for at modtage ufo-mail gratis og uforpligtende, når der sker noget nyt: 
Danske og udenlandske observationer eller fotografier, aktuelle himmelfænomener og spændende 
tilbud på ufo-materialer. 



